Lolland-Falsters Stifts-Tidende, 1836-02-09
Fædrelandet. Provindsialstænderne i Roeskilde. Skolen for Livet mangler, siger Secretair AlgreenUssing i sit mesterlige Foredrag til Stænderne, i Anledning af hans Forslag om Realskolers Oprettelse: Skolen, hvorden vordende Kjøbmand, Landmand, Kunstner, Fabrikant og Haandværker, kan dannes for sin Bestemmelse – den mangler. Det er fornemmelig for Middelstanden, at Savnet er føleligt, for dem, der ønske at danne sig for det practiske Livs høiere Virksomhed. Latinskolerne saavelsom Almueskolerne ere dertil lige uskikkede. Det er ikke Latin, Græsk og Hebraisk der bruges, men det er grundige mathematiske, geographiske, naturhistoriske og andre for det practiske Liv nyttige og uundværlige Kundskaber; men Skolen hvori disse skulle erhverves, findes ikke, i det Høieste kun paa Papiret, i Frd. af 29 Juli 1814, hvor slige Underviisnings=Anstalter vel have været paatænkte, uden at de endnu ere traadte i Virksomhed. Og dog ere de saa vigtige, ikke alene for Landets industrielle Kræfters Udvikling og Uddannelse i Almindelighed, men i Særdeleshed for Landets talrigste Stand, Middelstanden, med Hensyn til den indflydelsesrige Plads denne nu har indtaget i Danmarks store National-Forsamling. Han anholder derfor om Forsamlingens kraftige Understøttelse til Sagens Fremme, og forener dermed Ønsket om, at hvad der skal skee, maa skee snart. Seer J dem da ikke, siger han slutteligen hvor de staae i utaalmodige Klynger, alle de blaaøiede Drenge, og vente med Længsel paa, at Skoledøren skal springe op, for at styrte ind. Du vil til Søes, du flinke Gut, som gynger dig forvovent hist paa den høie Green Ak men Skolen mangler, hvori du skulde lære Navigation og Styrmandskonst, og din Vei vil gaae til Bogtrykkerkassen, hvor du snart vil glemme dit høie Mod. – Han, som sidder der og tegner Cirkler og Qvadrater med Kridt paa Gulvet, det er det største mechaniske Geni, som Verden har frembragt. Han vilde gjøre sig udødelig ved Opfindelser og forherlige sit Fødelands Navn i alle Zoner; men Skolen, mangler, hvori hans Geni kan udvikles, og derfor vil han de som Skriverkarl bag en Pult, og Verden vil aldrig høre om ham. - Hist sidder en Anden og leger med Tavle og Griffel. Det er en født Handelsmand. Han vilde engang blive Danmark Stolthed, sætte tusinde Hænder i Virksomhed og føre sine Skibe vide om til alle Verdens Kyster. Ak men Skolen mangler, hvori den vordende Handelsmand kan dannes, og derfor vil han leve og døe i sin Faders lave Boutik, og aldrig bringe det videre end til en ussel Bondehandel. Hvilket Sproggen, hist i de dybtliggende Øine. Han kunde sluge alle levende Sprog og omdanne Videnskabernes Rige. Ak men Skolen mangler, og den levende Tunge maa forstumme. Det er den lærde Skole, der skal modtage ham inden dens mørke Mure, og han vil lære Latin og Græsk og Hebraisk og Syrisk til, og alle døde Sprog i Verden, men intet af de levende, og sit eget vil han glemme. Philologien vil vinde en Humannissimus, der kan udfinde nye Varianter til de tusinde tidligere Læsemaader i de Gamles Skrifter, men Livet vil miste et himmelfødt Geni, som vilde føre sin Tidsalder et Aarhundrede fremad paa Konsternes og de nyttige Videnskabers Bane. J Anledning af nærværende, saavelsom af Etatsr. Steenfeldts Proposition om hvorvidt der fra Statens Side kunde bidrages og virkes til høiere Real skolers Fremme, og om nogle af de nuværende Latinskoler dertil kunne benyttes, har Forsamlingen indstillet: 1) at vedkommende Authoriteters Betænkning maatte indhentes, om hvorledes Borgerskolernes Afsondring fra Almue= eller Fattig=Skolerne i Kiøbstæderne, muligst kunde befordres; 2) at der, saa snart skee kan, maa oprettes Realskoler under Overbestyrelse af Universitets=Directionen, i de Kjøbstæder hvor den største Freqvents kan ventes, og de øvrige Betingelser ere tilstede, og hvortil maaskee Resoureer kunde findes ved Nedlæggelse af nogle overflødige lærde Skoler; 3) at en Commission maatte vorde nedsat for at tage under Overveielse hvorvidt de i 2det Jndstillingspunkt nævnte Foranstaltninger bedst kunde være at iværksætte, og derefter snarest muligt at afgive allerunderdanigst Betænkning til Hs. Maj.